Държавен вестник, бр. 79, 2022 г., стр. 19

БРОЙ  79	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСКИ СЪВЕТ
ПОСТАНОВЛЕНИЕ № 291 
ОТ 28 СЕПТЕМВРИ 2022 Г.
за одобряване на допълнителни разходи по 
бюджета на Министерството на вътрешните 
работи за 2022 г. за изплащане на минимал-
ни диференцирани размери на паричните 
средства за физическа активност, физическо 
възпитание, спорт и спортно-туристическа 
дейност
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на вътрешни-
те работи (МВР) за 2022 г. в размер 3220 лв. 
за изплащане на минимални диференцирани 
размери на паричните средства за физическа 
активност, физическо възпитание, спорт и 
спортно-туристическа дейност на курсантите 
от Академията на МВР.
(2) Разходите по ал. 1 да се осигурят за 
сметка на предвидените средства по централ-
ния бюджет за 2022 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Минис-
терството на вътрешните работи за 2022 г. 
по „Политика в областта на управлението и 
развитието на системата на Министерството 
на вътрешните работи“, бюджетна програма 
„Научни изследвания и разработки, обучение 
и квалификация“.
(2) Със сумата по чл. 1, ал. 1 да се увели-
чат показателите по чл. 12, ал. 3 от Закона 
за държавния бюджет на Република България 
за 2022 г.
Чл. 3. Министърът на вътрешните работи 
да извърши съответните промени по бюджета 
на Министерството на вътрешните работи за 
2022 г. и да уведоми министъра на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2022 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси във връзка с чл. 1 и чл. 2 от Поста-
новление № 46 на Министерския съвет от 
2020 г. за определяне на минимални дифе-
ренцирани размери на паричните средства за 
физическа активност, физическо възпитание, 
спорт и спортно-туристическа дейност на 
деца и учащи в институции в системата на 
предучилищното и училищното образование 
и във висшите училища (обн., ДВ, бр. 26 от 
2020 г.; изм. и доп., бр. 18 от 2021 г.).
§ 2. Изпълнението на постановлението се 
възлага на министъра на вътрешните работи.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Гълъб Донев
Главен секретар на Министерския съвет: 
Красимир Божанов
6205
ПОСТАНОВЛЕНИЕ № 292  
ОТ 28 СЕПТЕМВРИ 2022 Г.
за възстановяване на средства по бюджета 
на Министерството на здравеопазването  
за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) По бюджета на Министерството 
на здравеопазването за 2022 г. да се възстановят 
средства в размер 3 600 000 лв. от сметката 
за чужди средства по чл. 3 от Постановление 
№ 462 на Министерския съвет от 2021 г. за 
одобряване на допълнителни разходи по бю-
джета на Министерството на здравеопазването 
за 2021 г. (ДВ, бр. 110 от 2021 г.).
(2) Министърът на здравеопазването да 
извърши по бюджета на Министерството на 
здравеопазването за 2022 г. произтичащите 
от ал. 1 промени в разходите и бюджетното 
взаимоотношение с централния бюджет и да 
уведоми министъра на финансите.
Чл. 2. С размера на средствата по чл. 1, 
ал. 1 министърът на финансите да извърши 
съответната промяна по централния бюджет 
за 2022 г., включително на бюджетното взаи-
моотношение с бюджета на Министерството 
на здравеопазването.
Чл. 3. Със сумата по чл. 1, ал. 1 да се на-
малят утвърдените показатели по чл. 15, ал. 3 
от Закона за държавния бюджет на Република 
България за 2022 г.
Заключителни разпоредби
§ 1. Постановлението се приема на основа-
ние чл. 7, ал. 1 във връзка с чл. 15 от Закона 
за публичните финанси.
§ 2. Изпълнението на постановлението се 
възлага на министъра на здравеопазването. 
§ 3. Постановлението влиза в сила от деня 
на обнародването му в „Държавен вестник“. 
Министър-председател:  
Гълъб Донев
Главен секретар на Министерския съвет: 
Красимир Божанов
6206